Huset er stort og rummeligt og fremstår både ude og inde rent og velholdt. Indehaverens forældre bor i en del af huset, og de er meget behjælpelige - møder en ved færgen og sørger for at alt fungerer.
Poolen er relativ stor og velfungerende ligesom den store terrasse. Vi nød opholdet, og huset levede op til de forventninger vi havde - og som man kan have - til et hus i denne prisklasse.
Huset ligger med en smuk udsigt mod vest og en herlig solnedgang.
Det er veludstyret og rent og med de ønskede faciliteter. Poolen rengøres løbende og også selve huset, hvilket dog godt kan virke lidt anmasende og generende.
Vores eneste minus er placeringen Melissaki-området, som kun forbindes med havnebyen Korissia via en meget dårlig grusvej. Det er en belastning at skulle bruge denne lange og meget ufarbare vej, hver gang der skal handles eller man ønsker at spise på restaurant. Det bør undertreges at man er helt afhængig af egen bil - og helst en 4-hjulstrækker, og det er en svaghed ved AIRBNB, at man ikke kan spotte den nøjagtige placering af huset, inden man booker.